cyanic-selkie/wikianc huggingface dataset:
Seura
Historiaa
Seuran ensimmäinen lehti ilmestyi 6. joulukuuta 1934; julkaisijana oli alusta alkaen Yhtyneet Kuvalehdet. Tuolloin lehden päätoimittajaksi valittiin Ensio Rislakki. Seurasta tuli siihen aikaan ”Suomen kotien viikkolukemisto”, tarkoituksena oli tehdä koteihin sopiva lehti. Alkujaan Seura oli Minna Craucherin perustama Kustannusosakeyhtiö Päivän 1926–1928 julkaisema suurelle yleisölle suunnattu kirjallisuus- ja ajanvietelehti, jonka päätoimittajina olivat muun muassa Lauri Viljanen ja Mika Waltari. Avustajina toimivat muun muassa Pentti Haanpää ja Olavi Paavolainen.
Game Developers Conference
Historia
GDC muutti nimensä nykyiseksi 1999. GDC on isännöinnyt useita tapahtumia, kuten Spotlight Awardsia vuodesta 1997 vuoteen 1999, Independent Games Festivalia vuodesta 1999 ja Game Developers Choice Awardsia vuodesta 2001 lähtien. GDC:ssä järjestetään myös vuosittainen International Game Developers Associationin tapaaminen. Nykyisin GDC:ssä järjestetään myös ”Serious Games Summit”, joka järjestettiin ensimmäisen kerran vuonna 2004. Se keskittyy pelien kehittämisen käytännöllisiin tarkoituksiin, kuten koulutukseen, yrityskoulutukseen, terveydenhoitoalaan ja armeijan tarpeisiin.
Divine Intervention
Divine Intervention on yhdysvaltalaisen thrash metal -yhtye Slayerin kuudes studioalbumi, joka julkaistiin vuonna 1994. Albumi on ensimmäinen, jolla Paul Bostaph soittaa rumpuja Dave Lombardon lähdettyä Slayeristä.
Kylmä pimeä aine
Kylmä pimeä aine on alkuräjähdysteoriaan liittyvä pimeä aine, joka ei vuorovaikuta sähkömagneettisella säteilyllä merkittävästi ja jonka hiukkaset liikkuvat hitaasti. Useimmat kosmologit pitävät sitä selityksenä sille, miksi kaikkeus suuressa mittakaavassa siirtyi alun kosmisessa taustasäteilyssä havaittavan tasaisuuden jälkeen nykyiseen epätasaisuuteen.
Kylmän pimeän aineen koostumuksesta ei ole tietoa, mutta sen muodostavaksi hiukkaseksi on esitetty WIMP:iä.
Stephanie Stumph
Stephanie Stumph on saksalainen näyttelijä. Hän on saksalaisen näyttelijä Wolfgang Stumphin tytär. Stumph opiskeli Leipzigin konservatoriossa. Hän on näytellyt 44. tuotantokaudesta lähtien komisario Annabell Lorenzia Kettu-televisiosarjassa.
John Morrison (showpainija)
Muutettuaan kesällä 2007 paininimensä John Morrisoniksi, Hennigan alkoi käyttää promoissaan itsestään lempinimiä "Tuesday Night Delight", "The New Face of Extreme", "Shaman of Sexy" ja "Guru of Greatness", ja hän siteerasi useissa lauseissaan William Blakea ja Jim Morrisonia. Morrisonin rooli on kunnianosoitus Jim Morrisonille, ja oikeassa elämässä Hennigan pitää paljon The Doorsista.
RAW 2010
WWE Money in the Bank -tapahtumassa, Morrison otteli kahdeksan miehen Money in the Bank tikapuuottelussa, mutta matsin voitti Morrisonin entinen tag team partneri, The Miz. SummerSlamissa, Morrison otteli WWE:n joukkueen puolella 7 vs. 7 tag team eliminaatio ottelussa The Nexusia vastaan, minkä WWE:n joukkue voitti. Alun perin Morrisonin piti otella WWE -mestaruusottelussa Night of Championsissa, Chris Jerichon korvaajana, mutta Jericho sai paikkansa takaisin. Morrison nimettiin Hell in a Celliin triple threat submissions counts anywhere matsiin, mestaria Daniel Bryania ja The Mizia vastaan WWE United States -mestaruudesta. Ottelun voitti Bryan, joka säilytti mestaruuden pakottaen Mizin luovuttamaan. 11. lokakuuta RAW'ssa, Morrison voitti Tyson Kiddin ja pääsi RAW'n joukkueeseen ottelemaan SmackDownin joukkuetta vastaan Bragging Rightsissa. Bragging Rightsissa, Morrison selviytyi neljänneksi viimeiseksi RAW'n joukkueesta, kun Edge selätti hänet. Matsin voitti SmackDownin joukkue.
Mestaruudet ja saavutukset
thumb|John Morrison World Tag Team mestarina
Jeesus, ei vertaa sulle
Jeesus, ei vertaa sulle (Jeesuksen miss' on vertaa) on Olof Grenin 1778 julkaistu Sions Nya Sånger -kokoelmassa julkaistu laulu. Olof Gren (1716–1783) oli herrnhutilaispappi ja laulurunoilija. Laulun suomennos ilmestyi vuonna 1902 Merimieslähetysseuran julkaisemassa laulukokoelmassa.
Laulun sävelmä on ruotsalainen kansansävelmä, joka kertoo Pyhän Katariinan tarinan (Liten Karin). Sävelmä on julkaistu Suomessa koraalina jo vuonna 1868.
Llívia
Historia
Alun perin paikkakunta tunnettiin nimellä Kerre, joka tarkoittaa kivikkoista paikkaa tai vuoriketjua. Myös Kerretania-, Ceretania- ja nykyinen Cerdanya-nimi pohjautuvat Kerre-nimeen. Roomalaiset antoivat alueelle nimen Julia Libica, josta kehittyi sen jälkeen Julia Livia ja lopulta Llívia. Visigootit kutsuivat paikkakuntaa nimellä Castrum Libyae. Muslimeille paikka oli nimeltään Medinet-el-Bab.
Väkiluvun kehitys
Lähde:
Paasikivi-seura
Toiminta
Paasikivi-seuran perustajajäseniä olivat Jan-Magnus Janssonin ohella muun muassa Kustaa Vilkuna, Wolf H. Halsti, Reino Kuuskoski, Reino Oittinen, Päiviö Hetemäki, Yrjö Blomstedt, Matti Klinge, Paavo Kastari, Göran von Bonsdorff, Jaakko Iloniemi, Matti Kurjensaari, V. J. Sukselainen ja K.-A. Fagerholm.
Benjamin Guggenheim
Elämäkerta
Meyer Guggenheimin (1828–1905) poika Benjamin Guggenheim syntyi Philadelphiassa Pennsylvanian osavaltiossa 12-henkiseen suurperheeseen.
Vuonna 1894 Guggenheim meni naimisiin Floretta Seligmanin, lupaavan newyorkilaispankkiirin tyttären, kanssa. Heille syntyi kolme tytärtä: Benita, taiteenkerääjä Peggy Guggenheim ja Hazel.
Titanicin vajotessa syvemmälle Guggenheimin kerrotaan sanoneen "We've dressed in our best, and are prepared to go down like gentlemen" (Olemme pukeutuneet parhaimpiimme upotaksemme kuin herrasmiehet). Myöhemmin hän pyysi stuerttia kertomaan vaimolleen, että hän oli tehnyt parhaansa murhenäytelmän keskellä.
Lähi-idän epipaleoliittinen kausi
Epipaleoliittinen Lähi-itä
Lähi-idän Levantin epipaleoliittinen eli mesoliittinen kausi oli Palestiinassa noin 20000/18000–9500 eaa., ja sen aikoina siirryttiin suurriistan metsästyksestä keräilemään yhä enemmän villiviljaa ja metsästämään pienempää riistaa, mm. gaselleja, hirvieläimiä, vuorikauriita, villisikaa, lampaan, vuohen, naudan ja hevosen sukuisten eläinten villejä muotoja. Lähi-idässä Levantin tienoilla vallitsi ensin Kebaran metsästys-keräilykulttuuri, ja myöhemmin mikroliittisista piikivisirpeistään tunnettu Natufin kulttuuri. Ainakin jakson alussa ihmiset elivät melko liikkuvaa elämää vaeltaen riistan perässä. Kauden alussa noin 20000–18000 eaa. jääkauden loppuvaiheessa ilmasto ja kasvillisuus alkoivat muuttua, metsät hävisivät monien alueiden kuivuttua aroksi. Valmistettiin piikiviteräisiä sirppejä. Maata ei liene vielä tuolloin viljelty, mutta kerättyä villiviljaa varastoitiin jo Kebaran kulttuurin aikoina kuoppiin. Villien kasvien keräily alkoi uusien tietojen mukaan jo noin 21000 eaa., 10000 vuotta aikaisemmin kuin aiemmin ajoitettiin. Noin 11000 eaa. hyvin pienijyväiset kasvit katosivat ravinnosta. .
Kanukkakasvit
Tuntomerkit
Kanukkakasvit ovat puita tai pensaita, joskus rönsyllisiä varpuja, harvoin ruohoja. Niistä joihinkin kerääntyy alumiinia. Sekundaarisiin aineenvaihduntatuotteisiin kuuluvat erilaiset iridoidit, alkaloidit, saponiinit, flavonolit ja tanniinit. Joillakin lajeilla on limaa, joillakin maitiaisnestettä. Tukisolukoissa on kivisoluja eli sklereidejä. Solukarvat ovat T:n muotoisia. Lehdet sijaitsevat tavallisesti vastakkaisesti, harvemmin kierteisesti tai kahdessa rivissä. Lapa on ehytlaitainen, joskus liuskainen, sulka- tai kourasuoninen. Kukat ovat tavallisesti 4-lukuisia, joskus jopa 10-lukuisia, ja sijaitsevat mykeröissä tai muissa tiheissä kukinnoissa. Kukinnon kukat avautuvat melkein yhtaikaisesti. Verhiö on huomattavan pieni, toisinaan yhdislehtinen; teriö on erilehtinen. Heteet sijaitsevat kohdakkain verholehtien kanssa, määrältään niitä voi olla jopa nelinkertainen määrä verholehtiin nähden. Yhdislehtinen ja kehänalainen sikiäin on yhdestä neljään emilehden muodostama, vartalo on tavallisesti lyhyt ja luotti tylppä tai pallomainen. Sikiäimen päällä on mettä erittävä kehrä eli diskus. Luumarja on yksi- tai kaksisiemeninen, ja sen seinämässä on kivisoluja. Siemenessä on hemiselluloosapitoinen endospermi ja vihreä alkio. Kromosomiluku n = 8–11.
Levinneisyys
Kanukkakasveja kasvaa hajanaisesti eri puolilla maapalloa, kuitenkin enimmäkseen pohjoisella pallonpuoliskolla arktisia alueita myöten. Tropiikissa ne rajoittuvat vuoristoihin. Suomessa heimoa edustaa koko maahan levinnyt ruohokanukka (Cornus suecica) sekä pari viljelystä karannutta pensasta: yleisempi idänkanukka (Cornus alba) ja harvinainen mustamarjakanukka (Cornus sanguinea).
Paula Lehtomäki
Jätevesiasetus
Lehtomäen ympäristöministerikaudella haja-asutuksen jätevesiä koskevat säädökset uusittiin ja samalla kumottiin vanha hajajätevesiasetus. Lehtomäki käynnisti vuonna 2008 kaksi selvitystä, joiden pohjalta asetusta korjattiin. Näistä ympäristöministeriön oma selvitys keskittyi tiedottamisen tehostamiseen. Ympäristöministeriön entisen kansliapäällikön, Lauri Tarastin, selvitystyössä kiinnitettiin huomio vaatimusten kohtuullistamiseen. Tarasti kiinnitti huomiota kiinteistön omistajien ikään sekä kiinteistön käyttöarvoon ja kustannuksiin. Ne kiinteistöt, joita asetus koskisi, haluttiin selvästi rajata minimiin. Hallitus antoi muutosesityksen eduskuntaan syksyllä 2010.
Keskeiset muutokset: Haja-asutuksen jätevesiä koskevat uudet säännökset sisältyvät ympäristönsuojelulain muutokseen (196/2011; voimaan 9.3.2011) ja valtioneuvoston asetukseen talousjätevesien käsittelystä viemäriverkostojen ulkopuolisilla alueilla (209/2011; voimaan 15.3.2011; uusi hajajätevesiasetus).
Bratislava
Bratislava tunnettiin pitkään saksalaisella nimellään Pressburg. Sen historiaan ovat vaikuttaneet useat eri kansat, kuten saksalaiset, tšekit, unkarilaiset, juutalaiset ja slovakit. Kaupunki oli Unkarin kuningaskunnan, joka oli osa laajempaa Habsburgien imperiumia, pääkaupunki vuosina 1536–1784. Kaupungista tuli 1800-luvulla slovakkien kansallisliikkeen keskus, ja useat merkittävät slovakialaiset, kuten Milan Rastislav Štefánik ja Alexander Dubček, ovat asuneet kaupungissa.
Paula Lehtomäki
Yksityiselämä
Lehtomäki on naimisissa, ja hänellä on vuosina 2005, 2007 ja 2011 syntyneet lapset.
Bratislava
Historia
thumb|left|Alkuperäinen [[biatec ja sen myöhempi jäljennös viiden korunan kolikossa.]] Bratislavan alueella tiedetään olleen pysyvää asutusta nauhakeraamisen kulttuurin aikaan noin 5000 eaa. neoliittisella kaudella. Noin 200 eaa. kelttiläiset boijit perustivat ensimmäisen merkittävän asutuskeskuksen, oppidumin ja rahapajan, jossa lyötiin biatecin nimellä tunnettuja hopeakolikoita. Alue oli Rooman vaikutuksen alla ensimmäiseltä vuosisadalta 300-luvulle ja kuului Limes Romanus -rajapuolustusjärjestelmään. Roomalaiset toivat alueelle viininviljelyn ja aloittivat viininvalmistuksen perinteen, joka on säilynyt nykyaikaan saakka.
thumbnail|Liittoutuneiden pommitusten aiheuttamaa tuhoa [[Slovnaft|Apollo-yhtiön tehtaalla Bratislavassa syyskuussa 1944.]] Ensimmäisen maailmansodan ja Tšekkoslovakian muodostamisen jälkeen 28. huhtikuuta 1918 Bratislava liitettiin uuteen valtioon kaupungin edustajien vastahakoisuudesta huolimatta. Hallitseva unkarilainen ja saksalainen väestö yritti estää kaupungin liittämisen Tšekkoslovakiaan ja julisti sen vapaakaupungiksi. Tšekkoslovakian legioonat kuitenkin saapuivat kaupunkiin tammikuussa 1919. Kaupungista tuli heti slovakkien poliittisten elinten ja järjestöjen keskuspaikka, ja sitä pidettiin parempana pääkaupunkina Slovakialle kuin Martinia tai Nitraa, koska sen taloudellinen merkitys oli suuri ja strateginen sijainti Tonavan rannalla hyvä. Nimi Bratislava otettiin virallisesti käyttöön 27. maaliskuuta 1919.
Kun kommunistinen puolue otti vallan käsiinsä Tšekkoslovakiassa helmikuussa 1948, kaupunki joutui osaksi itäblokkia. Siihen liitettiin uusia maa-alueita, ja sen väkiluku kasvoi huomattavasti. Pian 90 prosenttia kaupungin väestöstä oli slovakkeja. Bratislavaan rakennettiin suuria asuinalueita, joissa oli korkeita elementtitaloja, kuten Petržalka. Kommunistihallitus rakennutti myös uusia maamerkkejä, kuten Nový mostin sillan ja Slovakian radion pääkonttorin, joskus historiallisen kaupungin kustannuksella.
Talous
Bratislavan työttömyysaste heinäkuussa 2007 oli 1,84 prosenttia. Monilla valtion laitoksilla ja yksityisillä yrityksillä on pääkonttori Bratislavassa. Yli 75 prosenttia Bratislavan väestöstä työskentelee palvelualoilla, joista tärkeimmät ovat kauppa, pankkitoiminta, ohjelmistotekniikka, telekommunikaatio ja matkailu. Bratislavan pörssi (BSSE) perustettiin 15. maaliskuuta 1991.
Kulttuuri
Bratislava on Slovakian kulttuurin sydän. Kaupungin historialliseen monikulttuuriseen luonteeseen ovat vaikuttaneet monet kansallisuusryhmät, kuten saksalaiset, slovakit, unkarilaiset ja juutalaiset. Bratislavassa on lukuisia teattereita, museoita, gallerioita, konserttisaleja, elokuvateattereita ja -kerhoja sekä ulkomaiden kulttuurikeskuksia. thumb|Vanha [[Slovakian kansallisteatteri Hviezdoslav-aukiolla.]]
Esittävät taiteet
Kaupungissa järjestetään vuosittain useita festivaaleja, kuten Bratislavan musiikkifestivaali ja Bratislavan jazzpäivät. Wilsonic-festivaali, joka on pidetty vuodesta 2000 lähtien vuosittain, tuo kaupunkiin kymmenittäin kansainvälisiä musiikkiesityksiä. Kesällä Bratislavassa on lisäksi Bratislavan kulttuurikesä -tapahtumaan liittyviä musiikkitapahtumia. Musiikkifestivaalien ulkopuolellakin kaupungissa voi kuunnella musiikkia undergroundista tunnettuihin pop-tähtiin.
Matkailu
Kun Bratislavaan on tehty yhä enemmän halpalentoja, erityisesti Britanniasta tulleet polttariryhmät ovat lisääntyneet näkyvästi kaupungissa. Vaikka ne ovatkin lisänneet matkailua, kulttuuriset erot ja vandalismi huolestuttavat paikallisia virkamiehiä.
Liikenne
Bratislavan julkista liikennettä hallinnoi kaupungin omistama yhtiö Dopravný podnik Bratislava. Julkinen liikenne käsittää linja-auto-, raitiovaunu- ja johdinautolinjat, ja se tunnetaan nimellä Mestská hromadná doprava (MHD, Kunnallinen joukkoliikenne). Lisäksi liikenneverkko Bratislavská integrovaná doprava (Bratislavan integroitu liikenne) liittää kaupungin sisäiset juna- ja bussireitit kaupungin ulkopuolelle kulkeviin yhteyksiin.
Pierluigi Collina
Hänet valittiin Pro Evolution Soccer 3 -pelin kanteen (ja myöhemmin Pro Evolution Soccer 4 -pelin kanteen yhdessä Francesco Tottin ja Thierry Henryn kanssa). Tämä on poikkeuksellista, sillä hän oli tuomari eikä pelaaja. Lisäksi hän on esiintynyt FIFA 2005 -pelissä. Collina on myös esiintynyt lukuisissa mainoksissa, mikä on herättänyt kysymyksiä hänen puolueettomuudestaan.
Vokaalisointu
tällainen
Suomen kirjakielessä erityinen poikkeus vokaalisointuun on myös sana tällainen, joka vaikuttaa johdokselta mutta jonka alkuperäinen yhdyssanaolemus on osittain säilytetty (tämänlajinen > tänlainen > tällainen).
Perusoikeudet
Poliittiset oikeudet ja vapaudet
Näitä ovat muun muassa äänioikeus, sananvapaus, kokoontumisvapaus sekä yhdistymisvapaus.
Perusoikeudet Suomessa
Suomen perustuslaissa perusoikeudet kuuluvat kaikille, ei ainoastaan Suomen kansalaisille. Monissa tapauksissa ei siis enää voida käyttää termiä kansalaisoikeudet. Kuitenkin esimerkiksi perustuslain 9 § eli liikkumisvapaus koskee ainoastaan kansalaisuuden tai oleskeluluvan saaneita eikä kaikkia.
Kanadan vihreä puolue
Kannatus
Vihreän puolueen kannatus on vuoden 2006 parlamenttivaalien jälkeen on pysynyt 4,5 ja 15 prosentin välillä, eikä ole pudonnut alle 6 %:n sitten vuoden 2007 mielipidekyselyn jälkeen. 2007 marraskuun puolivälin tienoilla suoritetussa mielipidekyselyssä vihreät sijoittuivat kolmanneksi Bloc Québécoisn ja Uuden demokraattisen puolueen edelle. Vuoden 2006 vaaleissa Vihreä puolue sai 4,5 % kaikista äänistä mutta se ei riittänyt saamaan edustusta parlamenttiin.
Vuoden 2008 vaaleissa vihreät saivat melkein 7 % osuuden kaikista äänistä mutta eivät onnistuneet saamaan edustusta parlamenttiin, minkä seurauksena mediassa oli paljon keskustelua Kanadan vaalijärjestelman uudistamisesta prosentuaaliseen edustukseen.
Strontiumnitraatti
Ominaisuudet
Strontiumnitraatti on huoneenlämpötilassa väritöntä tai valkoista kiteistä ainetta. Yhdisteen alkeiskoppi on pintakeskeinen kuutiollinen alkeiskoppi. Strontiumnitraatti liukenee hyvin veteen ja hieman etanoliin. Kidevedettömän yhdisteen lisäksi tunnetaan myös kidevedellinen tetrahydraatti (Sr(NO3)2·4H2O). Kidevesi poistuu rakenteesta kuumennettaessa tetrahydraatti 100 °C:n lämpötilaan. Muiden nitraattien tavoin strontiumnitraatti on voimakas hapetin.
Symmetriset komponentit
Symmetriset komponenttijärjestelmät
Tässä on käytetty symmetrisistä järjestelmistä vain \vec{A}-vaiheen arvoja. Muut vaiheet saadaan tarvittaessa vaihekertoimella \vec{a}. Kaavassa lasketaan yhteen kunkin verkon vastaavat vaihesuureet. Vaihekerroin kääntää osoitinta 120^{\circ} vastapäivään. Matriisissa oleva \vec{a}^2 puolestaan kääntää osoitinta 240^{\circ}. Vaihekertoimen numeerinen arvo on. Merkitään jatkossa kaavassa olevaa vaihekertoimista \vec{a} muodostuvaa matriisia merkinnällä M.
Esimerkki symmetristen komponenttien käytöstä
center|800px|border
Käydään seuraavassa läpi jokainen järjestelmä erikseen. Koska sekä jännitteet, että kuorma ovat symmetrisiä, voidaan laskut tehdä yksivaiheisina.
Myötäjärjestelmä, jossa vaihejärjestys on sama kuin alkuperäisessä verkossa näkee samat impedanssit kuin alkuperäinen syöttöverkko. Tällöin \vec{U_m}:n kohtaama impedanssi on verkon myötäimpedanssi Z_m=Z. Tähän on vielä lisättävä nollajohdon impedanssi Z_N. Myötäjärjestelmän impedanssi kokonaisuudessaan on Z_m+Z_N. Myötäjärjestelmän impedanssi sisältää normaalin verkon yhden vaiheen impedanssin vikakohdasta katsottuna. Pyörivistä kolmivaihekoneista (sähkömoottorit, generaattorit) siihen kuuluvat niiden myötäimpedanssit.
Nyt voidaan kirjoittaa:
Tästä saadaan vikatilanteen jännite vaiheessa C:
Joulu, joulu tullut on
Joulu, joulu tullut on on Olli Berg-Wuorisen kirjoittama joululaulu vuodelta 1892. Uukuniemellä syntynyt Olli Wuorinen (aik. Berg, 1842–1917) teki elämänsä aikana useita lauluja, mm. Luistinretki ja Leivo.
Orangen roomalainen teatteri
pienoiskuva|Orangen roomalainen teatteri. Näyttämöllä on roomalaistyylinen koko teatterin levyinen seinä scaenae frons. pienoiskuva|Teatterin julkisivu pienoiskuva|Ilmakuva
Nykyaika
Orangen roomalainen teatteri ja kaupungissa sijaitseva roomalaisajan Orangen riemukaari hyväksyttiin Unescon maailmanperintöluetteloon vuonna 1981.
Haudatkaa sydämeni Wounded Kneehen
Haudatkaa sydämeni Wounded Kneehen on Dee Brownin kirjoittama historiateos, joka kertoo Amerikan valloituksesta intiaanien näkökulmasta. Englanninkielinen alkuteos julkaistiin vuonna 1970 ja suomennos 1973. Dee Brown on koonnut kirjan materiaalin lukuisista julkaisukokoelmista ja arkistoista. Kirjassa kerrotaan, kuinka Euroopasta tulleet uudisasukkaat valtaavat metsästysmaat ja tuhoavat alkuperäisasukkaat heimo kerrallaan. Kirja päättyy Wounded Kneen verilöylyyn vuonna 1890.
Kirjaan perustuvan samannimisen elokuvan on vuonna 2007 ohjannut Yves Simoneau ja käsikirjoittanut Daniel Giat.
Paksupäät (dinosaurusosalahko)
Kallot
vasen|pienoiskuva|252x252px|Pachycephalosauruksen pääkallo|alt= Paksupäät tulivat tunnetuiksi niiden kallon yläosissa sijaitsevista paksuista kalloluista ja pienistä luisista möykyistä ja piikeistä. Joidenkin lajien kallojen paksuus oli jopa 20-23 senttimetriä. Esimerkiksi ihmisen kallon paksuus on noin 6,3 millimetriä.
Tämä maa on minun (vuoden 1976 elokuva)
Vastaanotto
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Real Betis Balompié
Real Betis Balompié on vuonna 1907 perustettu Espanjan Sevillasta kotoisin oleva jalkapalloseura. Sen edustusjoukkue pelaa Espanjan korkeimmalla sarjatasolla Primera Divisiónissa. Seuran kotistadion on 52 700 -paikkainen Estadio Benito Villamarín, joka on nimetty seuran entisen puheenjohtajan Benito Villamarínin mukaan. Seuran kotivärit ovat vihreä ja valkoinen.
Historia
Sarjanousun jälkeen Betis nousi uuteen kukoistukseensa. Seuran puheenjohtaja Benito Villamarín hankki seuralle uuden stadionin, ja tuon aikakauden Betisin on sanottu nauttineen koko Espanjan suosiota. Kentällä tapahtumia johti Luis del Sol, joka vuonna 1960 lähti Real Madridiin ja kahta vuotta myöhemmin Juventukseen, Italiaan. 1960-luvun alun kukoistus jäi kuitenkin melko lyhytaikaiseksi, ja presidentti Villamarínin kuoltua vuonna 1966 Betis putosi sarjaporrasta alemmaksi. Tästä seurasi kausi niin sanottuna hissijoukkueena: Tuolloin Betis vaihtoi sarjatasoaan Primeran ja Segundan välillä taajaan. Vuonna 1974 Betis kuitenkin nousi liigaan, ja voitti kolme vuotta myöhemmin ensi kerran Espanjan cupin, Copa del Reyn.
Ivo Kurtini
Ivica ”Ivo” Kurtini (, 23. kesäkuuta 1922 Zagreb, Serbien, kroaattien ja sloveenien kuningaskunta – 12. syyskuuta 1990 Rijeka) oli Jugoslaviaa edustanut vesipalloilija ja olympiamitalisti.
Kurtini saavutti Jugoslavian maajoukkueessa olympiahopeaa Helsingissä 1952. Hän kuului maajoukkueeseen myös Lontoon kesäolympialaisissa 1948. Kurtini saavutti myös kaksi EM-mitalia.
Sampo-konserni
Historia
Yhtiön historia alkaa vuonna 1909 Turussa perustetusta Keskinäisestä Vakuutusyhtiö Sammosta.
Petronas
Ajoista, jolloin Petronas oli vielä yhtymä, se on kasvanut kansainväliseksi öljy- ja kaasuyhtiöksi, jolla on liiketoimintaa 31 maassa. Marraskuun lopussa 2005 Petronas Groupiin kuului 103 kokonaisomistuksessa olevaa tytäryhtiötä, 19 osa-aikaisryhmää ja 57 liikekumppania. Näistä yhtiöistä koostuu Petronas Group, joka on tekemisissä erilaisissa öljyyn ja kaasuun liittyvissä asioissa.
Maisema
Maisema on aistein havaittu suhteellisen laaja ympäristö. Maisema on vanha maa-sanan johdannainen. Eri ilmiöiden mieltäminen maisemiksi on laajentunut, ja nykyään puhutaan väljästi esimerkiksi äänimaisemista ja mielenmaisemista.
Peltikunkku-merirosvot
Merirosvolippu/laiva
Laiva on sukellusvene, jonka nimi on Bilking. Sen rungossa on paljon metallia ja koristeltu suurilla lumihiutalekuvioilla. Keulakuvana on Drum-saaren eläimistöön kuuluvaa White Walkieta esittävä pää jolla on kruunu päässä. Se myös taipuu alas, ja sitä pitkin voi kävellä toisiin laivoihin.
Sotilaat
Heidän tarkkaa lukumäärää ei ole mainittu, mutta he ovat lojaaleja Wapolin käskyläisiä eivätkä välitä kansasta läheskään yhtä paljon.
Peltikunkku-merirosvojen voimat
Sotilaista ei ole vastusta kuin tavallisille kansalaisille. Lääkärit eivät ole taistelijoita, mutta Chess ja Kuromarimo ovat vahvimmat jäsenet Wapolin jälkeen. Takaumassa nähtiin kuinka helposti hän voitti Doltonin voimakkaimmassa muodossaan. Olkihattujen aikana Wapol ei pystynyt syömään asevaraston aseita muuttuen voimakkaimpaan muotoon, sillä Nami varasti varaston avaimen.
Järvenpään Palloseura
Seuran miesten joukkue nousi Kakkoseen vuonna 2011, sitä ennen JäPS oli pelannut Kakkosessa myös vuosina 1978 ja 2001. Vuonna 2003 JäPSin miesten joukkue pääsi Suomen cupin pikkufinaaliin oltuaan cupissa parhaiten sijoittunut Kolmosen joukkue. Tätä kautta joukkue pääsi pelaamaan eurokentillä UEFA Regions' Cupissa Bulgariassa.
Macchi MC.202
Kehitys ja käyttö
pienoiskuva|Folgoren ensimmäinen prototyyppi. pienoiskuva|Macchi MC.202 Folgore lensi ensilentonsa 10. elokuuta 1940. Ensimmäiset sarjatuotantokoneet toimitettiin kesällä 1941, ja jo vuoden 1942 lopussa se oli Italian ilmavoimien yleisin hävittäjä. Konetta rakennettiin yhteensä noin 1 200 kappaletta vuosina 1941–1943. Macchi 202 oli aerodynaamisesti hyvin suunniteltu kone, ja se pärjäsi hyvin liittoutuneiden parhaille hävittäjille, kuten Supermarine Spitfirelle ja P-38 Lightningille. Lentäjät pitivät koneesta, koska sitä oli kevyt ja helppo ohjata. Koneen ainoita puutteita olivat jokseenkin heikko aseistus ja huono näkyvyys taaksepäin.
Everythang’s Corrupt
Everythang’s Corrupt on yhdysvaltalaisen rap-artisti Ice Cuben kymmenes studioalbumi, joka julkaistiin 7. joulukuuta 2018.
Tuula Salo
Tuula Anneli Salo (o.s. Viitanen; s. 18. helmikuuta 1958 Jyväskylä) on suomalainen hammaslääketieteen tohtori, joka toimii Helsingin ja Oulun yliopistojen suupatologian professorina.
Nokia 1600
Vastaanotto
Vuonna 2007 tehdyn tutkimuksen mukaan Nokia 1600 oli tuolloin Suomen kolmanneksi yleisin matkapuhelinmalli 3,2 prosentin käyttäjäosuudella.
Toimitusministeristö
Historia
Vakiintuneen käytännön mukaan hallitus jättää eduskuntavaalien jälkeen aina eronpyyntönsä riippumatta vaalien tuloksesta. Vielä 1930-luvulla näin ei kuitenkaan aina tapahtunut. Niinpä vuonna 1932 nimitetty Kivimäen hallitus jatkoi toimintaansa vuoden 1933 vaalien jälkeenkin, sillä presidentti Svinhufvud salli sen jatkaa ja myös oppositiossa olleet sosiaalidemokraatit hyväksyivät ratkaisun, koska tuolloisessa sisäpoliittisessa tilanteessa käytännössä ainoana vaihtoehtona olisi ollut vielä oikeistolaisempi hallitus. Tämä hallitus erosikin vasta seuraavien vaalien jälkeen syksyllä 1936 ja silloinkin vasta tehtyään eräistä Suomen rikoslakiin ja sotaväen rikoslakiin esittämistään muutoksista luottamuskysymyksen.
Truth
Truth valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Bandyliiga
Historia
Mestaruudesta pelattiin cup-kilpailuna vuoteen 1931, jolloin siirryttiin yksinkertaiseen sarjaan. Yksinkertaista sarjaa jatkettiin vuoteen 1937. Sen jälkeen oli kaksilohkoinen sarja. Vuonna 1941 sarja oli kolmilohkoinen ja sotatalvina 1943 ja 1944 Suomen mestaruus ratkaistiin cup-kilpailuna. Nelilohkoinen mestaruussarja käynnistyi sodan jälkeen. Kaksilohkoiseen palattiin kahden kauden jälkeen eli 1947 ja edelleen yksilohkoiseen 1953. Työväen Urheiluliiton seurat tulivat Palloliiton sarjoihin 1956. Yksilohkoista sarjaa pelattiin vuoteen 1969. Poikkeuksen muodosti vuosi 1965, jolloin pelattiin kahdessa SM-sarjan lohkossa. Kaksinkertainen yksilohkoinen sarja käynnistyi kaudella 1969–1970 ja siihen lisättiin pudotuspelit kaudella 1976–1977.
Eniten otteluita
* pelasi Bandyliigassa kaudella 2022-2023
Hangul
Historia
Hangul kehitettiin Korean Joseon-dynastian neljännen kuninkaan Sejong Suuren käskystä. Häntä nimitetään järjestelmän keksijäksi. Järjestelmä valmistui vuonna 1443 tai tammikuussa 1444, ja julkaistiin 1446 dokumentissa nimeltä Hunmin Jeongeum. Tämä nimi annettiin myös aakkostolle. Dokumentin julkaisupäivä 9. lokakuuta on Etelä-Koreassa Hangul-päivä, Pohjois-Koreassa vastinetta vietetään 15. tammikuuta.
Aakkosjärjestys
Hangul-järjestelmässä jokainen tavu alkaa konsonantilla. Mikäli konsonanttia tavun alussa ei ääntämyksessä ole, kirjoitetaan tavun alkuun kirjain ㅇ (tavun lopussa ng), joka ei koskaan äänny tavun alussa. Siten vokaalialkuiset tavut myös aakkosjärjestyksessä järjestetään ㅇ-kirjaimen kohdalle. Nykyisen aakkosjärjestyksen asetti Choi Sejin vuonna 1527.
Etelä-Korean järjestys
ㄱ ㄲ ㄴ ㄷ ㄸ ㄹ ㅁ ㅂ ㅃ ㅅ ㅆ ㅇ ㅈ ㅉ ㅊ ㅋ ㅌ ㅍ ㅎ
Kaksoiskonsonantit sijoitetaan heti niitä vastaavan yksinkertaisen kirjaimen jälkeen.
Konsonanttien nimet
Kaksoiskonsonanttien nimissä on sana ssang (쌍), joka merkitse ”kaksosta” tai ”kaksinkertaista” ennen kirjaimen nimeä.
Käytöstä poisjääneet kirjaimet
Lisäksi on olemassa viisi käytöstä poistunutta muodoltaan johdettua kirjainta, jotka kuvastavat yksittäistä äännettä:
From the Muddy Banks of the Wishkah
From the Muddy Banks of the Wishkah oli toinen Nirvanan laulaja-kitaristi Kurt Cobainin kuoleman jälkeen julkaistu livelevy, joka julkaistiin vuonna 1996. Albumi sisältää Nirvanan tunnetuimmat live-taltioinnit vuosilta 1989–1994.
Yksityiskohtaisempaa tietoa tallenteista
Kappaleet "Drain You", "Smells Like Teen Spirit" ja "Aneurysm" oli äänitetty 28. joulukuuta 1991 Kaliforniassa. "Been a Son", "Lithium", "School" ja "Blew" on tallenteita jotka on äänitetty 25. marraskuuta 1991.
Stasi-museo
Lähirakennuksissa nro 7 ja 8 on Stasin säilyneet arkistot, joita johtaa Roland Jahn.
Rinnat
Seksuaalinen merkitys
thumb|upright|left|[[Namibialaisen himba-heimon paljasrintainen nainen. Afrikassa yläosattomuus on paikoin tavallista, koska rintoja ei aina pidetä seksuaalisena ruumiinosana. ]]
Akureyri
Akureyri [ˈaːkʰʏrˌeiːrɪ] on kunta Islannin pohjoisrannikolla. Vuonna 2019 siellä asui 18 925 asukasta, ja sen pinta-ala on 135 neliökilometriä. Se on Islannin toiseksi suurin kaupunkikeskus Reykjavíkin suurkaupunkialueen jälkeen ja on Islannin pohjoisosien keskuspaikka. Reykjavík ja Akureyri ovat Islannin ainoat kasvukeskukset. Akureyrin yliopisto perustettiin 1987. Kaupungissa on muun muassa kalanjalostusteollisuutta.
Valkoinen persialainen
pienoiskuva|Valkoisilla persialaisilla on joko siniset tai oranssit silmät. Joillakin kissoilla on eriväriset silmät. Valkoinen persialainen on persialaisen kissarodun muunnos ja lähes yhtä suosittu kuin musta persialainen. Tälläkin rodulla on muunnoksia: sinisilmäinen ja oranssisilmäinen. Turkki on muiden persialaisten tavoin pitkä ja tuuhea, ja se vaatii harjausta päivittäin.
Köyhien Asialla
Vaalit
Köyhien Asialla osallistuu omalla listallaan eduskunta-, kunnallis- ja europarlamenttivaaleihin.
Lilja (patsas)
thumb|Kuva Liljan patsaasta etuviistosta kuvattuna thumb|Kuva Liljan patsaasta edestä kuvattuna
Fanny Elssler
Elämä
Vuosina 1840–1842 Elssler kiersi Yhdysvalloissa. Siellä hän sai paljon kunnioitusta ja vastaanotti suuria lahjoituksia. Häntä opasti Yhdysvalloissa muun muassa presidentti Martin Van Burenin poika John Van Buren. Hän rikkoi sopimuksensa Pariisin oopperan kanssa jatkaakseen Amerikan-kiertuettaan, eikä näin enää palannut tanssimaan sinne. Elssler tanssi vielä Englannissa, Saksassa, Italiassa ja Venäjällä, kunnes jäi eläkkeelle vuonna 1851 ja muutti Hampurin lähelle. Fanny Elssler kuoli Wienissä 27. marraskuuta 1884.
Suomen ruotsinkielinen virsikirja
Historiaa
Vuonna 1943 kirkolliskokous hyväksyi uuden ruotsinkielisen virsikirjan ja vuonna 1948 uuden koraalikirjan. Virsikirjassa oli 631 virttä. Kirjassa oli 42 Runebergin kirjoittamaa virttä, 30 Topeliuksen virttä, 20 suomenruotsalaisen runoilijan Jacob Tegengrenin virttä sekä ruotsalaisten virsirunoilijoiden Johan Olof Wallinin 22 virttä, Franz Mikael Franzenin 10, Paul Nilssonin kahdeksan ja Lina Sandell Bergin kuusi virttä. Virsikirjassa oli noin 20 suomenkielisten runoilijoiden virttä, muun muassa kolme Elias Lönnrotin, kolme Simo Korpelan sekä kaksi Wilhelmi Malmivaaran ja Hilja Haahden kirjoittamaa virttä.
SuicideGirls
SuicideGirlsin valokuvaajina ovat toimineet muun muassa näyttelijä Paget Brewster, kitaristi Dave Navarro ja laulaja Mike Doughty. Mallit esiintyvät useimmiten jonkin alakulttuurin mukaisessa tyylissä: heillä on rastoja, värjättyjä hiuksia, tatuointeja, lävistyksiä ja vartalonmuokkauksia. SuicideGirlsiä käsitteleviä lehtiartikkeleita on julkaistu Yhdysvaltain suurimmissa sanomalehdissä, ja heidän mallejaan on esiintynyt muun muassa Californication- ja C.S.I.-televisiosarjoissa.
SuicideGirls julkaisee haastatteluja, kolumneja ja reportaaseja, ja heillä on oma radio-ohjelma, jota voi kuunnella podcastina. Vuonna 2004 Probot julkaisi musiikkivideon Shake Your Blood, jolla esiintyy 66 Suicide Girliä.
Kebaran kulttuuri
Kebaran kulttuuria edelsi myöhäispaleoliittisen Antelian kulttuurin Anthlitian vaihe. Itse Kebaran kulttuuri eli Gebaran kulttuuri oli Levantissa ja Siinailla Lähi-idässä jääkauden loppuvaiheen aikoihin noin 18 000–12 500 eaa. vallinnut epipaleoliittinen metsästys- ja keräilykulttuuri.
Löytöpaikkoja
Kebaran kulttuuriin liittyy muun muassa Ain Gev I vuodelta 15 000 eaa. Kerrostumasta on löydetty muodostuma, joka on ehkä pyöreän majan jäännökset, sekä sirpinteriä ja kivihuhmar. Karmelin Nahal Orenissa metsästettiin eniten gasellia, mutta Wadi madamaghissa, jonka löysi ja nimesi Tawfiq Canaan, eniten villejä vuohia. Jauhinkivi- ja huhmarlöytöjen mukaan villivilja oli olennainen ravinnon osa. Kebaran kulttuurin jälkeen tuli maanviljelyn syntyä edeltänyt Natufin kulttuuri.
Jasmila Žbanić
Elämäkerta
Bosnian sodan jälkeen elokuvantekijät joutuivat muiden taiteilijoiden tapaan luomaan uudet tavat toimia ja uudet organisaatiot. Žbanić oli vuonna 1997 perustamassa taiteilijoiden yhdistystä Deblokadaa. He perustivat Sarajevoon videovuokraamon, jonka avulla he rahoittivat töitänsä. Sitä kautta monet bosnialaiset saivat myös kansainvälisiä kontatkeja. Žbanić sai muun muassa tukea ranskalais-saksalaiselta Arte-kulttuurikanavalta yhteen lyhytdokumenttiinsa.
F*ck Love
Kappaleet
F*ck Love 3: Over You
F*ck Love 3+: Over You
Hollihaka
Hollihaka on kaupunginosa Oulun ruutukaavakeskustassa noin kilometrin ydinkeskustasta lounaaseen. Hollihaassa on asukkaita noin 2 500 ja työpaikkoja runsaat 300, lähinnä alueen kouluissa. Hollihaka rajoittuu lännessä Oulujoen suistoalueeseen, etelässä Nuottasaaren kaupunginosaan, idässä kaupunginosan raja kulkee Kirkkokatua pitkin ja pohjoisessa Heinätorinkatu erottaa Hollihaan Vanhatullin kaupunginosasta.
Tor Nils Adolf Grotenfelt
Grotenfelt oli aatelissäädyssä edustaja valtiopäivillä 1900, 1904–1905 ja 1905–1906.
Simon Finn
Simon Finnin ensimmäinen levy Pass the Distance julkaistiin alun perin vuonna 1970, ja levy on julkaistu sittemmin uudelleen CD:nä kasvaneen kysynnän vuoksi. Debyytin julkaisemisen jälkeen Finn oli pitkään poissa musiikkipiireistä. Vuonna 1974 Finn muutti Kanadaan, missä hän opetti karatea ja kokeili luomuviljelyä. Vuonna 1980 hän muutti Montrealiin, josta hän palasi takaisin Englantiin vuonna 2008. Finn julkaisi pitkän tauon jälkeen vuonna 2005 toisen levynsä Magic Moments, ja vuonna 2007 Finnin oma levy-yhtiö Ten-to-One julkaisi Finnin kolmannen levyn Accidental Life.
Wayne Bridge
Wayne Michael Bridge (s. 5. elokuuta 1980 Southampton) on englantilainen jalkapalloilija, joka pelasi Englannin valioliigassa muun muassa Southamptonin, Chelsean ja Manchester Cityn joukkueissa. Pelipaikaltaan hän oli vasen laitapuolustaja.
Musta uni
Musta uni on vuonna 1911 valmistunut tanskalainen mykkäelokuva. Urban Gadin ohjaaman melodraaman pääosia esittävät Asta Nielsen ja Valdemar Psilander.
Lilli Paasikivi
Elämä ja ura
Paasikivi on esiintynyt muun muassa Berliinin, Lontoon, Los Angelesin, Münchenin ja New Yorkin filharmonikoiden solistina ja tehnyt lukuisia äänityyppinsä keskeisiä rooleja niin kotimaassa kuin ulkomailla. Pariisin Châtelet-teatterissa hän lauloi Kaija Saariahon Kaukainen rakkaus -oopperassa, Aix-en-Provencen musiikkijuhlilla hän esiintyi Toshio Hosokawan Hanjo-oopperan kantaesityksessä sekä Sir Simon Rattlen ja Berliinin filharmonikoiden Ring-projektissa Frickan roolissa. Paasikivi lauloi Frickan roolin myös Hampurin valtionoopperassa Simone Youngin johdolla.
Jonna Nygrén-Jäntti
Ura
Nygrén on bikini fitness -urheilija ja ammatiltaan ravintovalmentaja. Hän opiskeli (syksyllä 2016) personal traineriksi.
Kyläniemi
Maantietoa
Kyläniemi on 13,8 kilometriä pitkä, 6,1 kilometriä leveä ja sen pinta-ala on 23 neliökilometriä. Se on osa toisena Salpausselkänä tunnettua muodostumaa, joka kulkee Suur-Saimaan poikki itä-länsi-suunnassa. Se on viime jääkauden loppuvaiheessa syntynyt reunamuodostuma, jonka päällimmäisenä on paksu kerros hiekka ja soraa. Kyläniemi on ollut niemi ennen kuin se katkaistiin tyven kapeimmasta kohdastaan avokanavalla. Kanava on nykyään 190 metriä pitkä ja 90 metriä leveä. Kanavassa kulkee syväväylä, jolla on 2,4 metrin syväys. Kyläniemen pohjoispuolelle aukeaa laaja Myhkiönselkä, jota reunustaa lännessä saaristo Petranselän eteläpuolella. Länsipuolella levittäytyy Hietasaarenselkä, jota seuraa etelämpänä Mäntysaarenselkä. Kyläniemen ja vastarannan Suuren Sarviniemen välissä virtaa Rastinvirta. Lähes kaikki Saimaan vedet virtaavat sen läpi. Ne johtavat Ilkonselälle, jonka itäpuolella on Kyläniemen eteläpuolella vierekkäin Lamposaarenselkä ja Huuhanselkä. Kutveleen kanava tuo hieman vettä Myhkiönselältä Huuhanselälle.
Lossi sillaksi?
Suomessa on vuosikymmeniä johdonmukaisesti korvattu lossit kiinteillä siltayhteyksillä. Myös Kyläniemen lossia on harkittu korvattavaksi sillalla. Sillan ongelmana on Kutveleen kanavassa oleva syväväylä, jolloin sillasta täytyy tehdä riittävän korkea (18 metriä).
Toinen Salpausselkä ja Rastinvirta
Yoldiameren Etelä-Suomen rantaviiva siirtyi maankohoamisen vuoksi kymmeniä kilometrejä pohjoiseen ja Salpausselkien välinen alue kohosi hiljalleen merestä madaltuen koko ajan. Lopulta eteläisen Suur-Saimaan kynnys, joka sijaitsi Kyläniemen edustalla Rastinvirrassa, kohosi Yoldiamerestä noin 11 000 vuotta sitten. Salpausselkien väliin muodostui muinainen järvi, jonka lyhyt laskujoki laski Yoldiamereen nykyisen Mäntysaarenselän kohdalla. Joki virtasi aivan Rastinniemen kärjen edustalla olevassa nykyisessä painaumassa, jonka on täytynyt kulua syväksi juuri silloin.
NBA-kausi 1980–1981
NBA-kausi 1980–1981 oli NBA-liigan 35. kausi.
Andreas Faehlmann
Andreas Faehlmann (27. kesäkuuta 1898 Vladivostok, Venäjä – 10. huhtikuuta 1943 Coswig, Saksa) on virolainen kilpapurjehtija ja olympiamitalisti. Faehlmann saavutti pronssia Amsterdamin olympialaisissa 1928 6 mR-luokassa.
John Woo
Ura
2000-luvun alussa Woo teki kolme suuren budjetin elokuvaa: Vaarallinen tehtävä II, Windtalkers ja Paycheck. Vaarallinen tehtävä II osoittautui valtaisaksi menestykseksi, mutta kaksi seuraavaa menestyivät huonosti.
Luettelo Yhdistyneiden kansakuntien turvallisuusneuvoston päätöslauselmista (1953–1965)
Tämä on luettelo Yhdistyneiden kansakuntien turvallisuusneuvoston päätöslauselmista 101–200, jotka hyväksyttiin 24. marraskuua, 1953 ja 15. maaliskuuta 1965. välisenä aikana.
Luotaus (vesistöt)
Luotaus tarkoittaa vesistön syvyyden määritystä. Vesistön syvyystietoja käytetään vesitöiden suunnittelussa sekä esimerkiksi vesiliikenteen, kalastuksen, hydrologian ja ympäristönsuojelun tarpeisiin. Mitattavia kohteita ovat useimmiten lammet, järvet, joet ja merien matalat osa-alueet.
Edvard Robert Ludvig Hedenberg
Hedenberg oli aatelissäädyssä edustaja valtiopäivillä 1904–1905 ja 1905–1906.
Gunn-Rita Dahle Flesjå
Merkittävimmät saavutukset
2001
Lentopallon miesten SM-sarjakausi 1957
Lentopallon miesten mestaruussarjassa kaudella 1957 pelattiin kuudentoista joukkueen runkosarja kahdessa lohkossa. Kuusi parasta joukkuetta pelasivat loppusarjan mitaleista. Kausi oli ensimmäinen, jolloin ratkaistiin lentopalloilun Suomen mestaruus. Aiemmin Suomen Kori- ja Lentopalloliito ja TUL olivat pelanneet omia mestaruussarjojaan.
TUL:n voimasta kertoo se seikka, että loppusarjan kuudesta joukkueesta viisi oli TUL:n seuroja. Helsingin Tarmo oli TUL:n mestari 1956, mutta loikannut sen jälkeen SKLL:n leiriin. Tarmo voitti talvella pelatun SKLL:n sisähallimestaruuden, joten siitä tuli molempien liittojen hallitseva mestari (TUL:n mestaruudesta ei 1957 pelattu). Suomen mestaruutta seura ei kuitenkaan saavuttanut hävittyään uusintaottelussa Porin Pyrinnölle.
Suomen Koripallo- ja Lentopalloliiton mestaruus
SKLL:n mestaruuden voitti Helsingin Tarmo, Lahden Kimmo otti hopeaa ja Porin Lepakot pronssia.
Jalopähkinät
Jalopähkinät (Juglans) on jalopähkinäkasveihin kuuluva suku, jossa on noin 15 lajia. Luontaisena jalopähkinäpuita kasvaa Balkanilta Itä-Aasiaan sekä Pohjois-Amerikasta Andeille saakka. Useat lajit tuottavat arvostettua puutyöainetta ja syötäviä pähkinöitä.
Jalopähkinät ovat kesävihantia, isoja jopa 25 metriä korkeita ja laajalatvuksisia puita. Pohjois-Amerikasta tunnetaan enimmillään 50-metrisiäkin mustajalopähkinöitä. Lehdet ovat isoja, vuorottaisia ja parilehdykkäisiä. Hedekukinnot ovat oksilla roikkuvia norkkoja. Hedelmät ovat meheväkuorisia luumarjoja halkaisijaltaan 4,5–6,5 cm.
Dimitri Payet
Florent Dimitri Payet (s. 29. maaliskuuta 1987 Saint-Pierre, Réunion) on ranskalainen jalkapalloilija, joka edustaa Ligue 1 -seura Marseillea. Hän on pelipaikaltaan laitalinkki. Payet tunnetaan hyvästä tekniikastaan, loistavista vapareistaan ja harhauttelutaidoistaan. Hän pelaa myös Ranskan maajoukkueessa.
Seurajoukkueura
Dimitri Payet aloitti ammattilaisuransa vuonna 2005 FC Nantesin joukkueessa. Hän pelasi seurassa kolmen kauden aikana reilut kolmekymmentä ottelua ja teki viisi maalia. Nantes putosi vuonna 2007 Ligue 2:een, joten Payet siirtyi pääsarjassa pelanneeseen AS Saint-Étienneen. Hän pelasi ensimmäistä kertaa eurokentillä kauden 2008-2009 UEFA Cupissa Saint-Étiennen riveissä. Payet pelasi vihreäpaidoissa viisi kautta, joista tilille kertyi lähes 130 ottelua ja yhdeksäntoista maalia.
Orange (Ranska)
Historia
Kaupunki kukoisti, vaikka visigootit ryöstivät sen vuonna 412. Orangesta tuli piispan istuin 300-luvulla. Kaupungissa on pidetty kaksi kirkolliskokousta: vuonna 441 ja 529. Jälkimmäinen oli merkittävä, sillä se tuomitsi pelagiolaisuuden harhaoppiseksi.
Argelès-Gazost
Argelès-Gazost on perinteinen kylpyläkaupunki, ja matkailu on sen tärkeimpiä elinkeinoja.
Country
Nashville-tyyli
Nashville-tyylin country on 1950-luvulla kehittynyt countryn sekä big band -jazzin ja swingin sekoitus. Nashville-tyyli toi countryyn runsaat orkesterit siloisen laulun taustalle. Tunnettuja laulajia olivat Eddy Arnold, Jim Reeves ja Jim Ed Brown.
Bakersfield-tyyli
Bakersfield-tyyli kehittyi 1950-luvun puolivälissä Kalifornian Bakersfieldin honky-tonk-baareissa. Se oli rosoisempaa kuin Nashville-tyyli ja otti vaikutteita rock and rollista ja rockabillysta, kuten äänekkäät kitarat ja rummut. Tunnetuimpia esiintyjiä olivat Buck Owens, Merle Haggard ja Webb Pierce.
Jarkko ja Laura
Jarkko ja Laura on suomalainen iskelmäduo, joka edusti Suomea Euroviisuissa Madridissa vuonna 1969 Toivo Kärjen säveltämällä ja Juha Vainion sanoittamalla kappaleella "Kuin silloin ennen". Jarkon ja Lauran sijoitus oli kahdestoista (kuudella pisteellä). Duon jäsenistä Jarkko Antikaisesta ja Laura Ruotsalosta (myöhemmin Antikainen) tuli myös aviopari vuonna 1975.
Laura Antikaiselta on ilmestynyt sooloalbumi Tyttö kaupungista vuonna 2004. Pariskunnan vanhin poika Janne Antikainen on ammattimuusikko. Samoin Jarkon ja Lauran kaksi nuorempaa poikaa työskentelevät musiikin parissa.
Mickaël Debève
Mickaël Debève (s. 1. joulukuuta 1970) on ranskalainen jalkapallovalmentaja ja entinen keskikenttäpelaaja. Heinäkuusta 2021 lähtien hän on toiminut Toulousen apuvalmentajana.
Ura
Lens-potkujen jälkeen Debève toimi Montanierin apuvalmentajana belgialaisseura Standard Liègessä syyskaudella 2020/21. He saivat potkut seurasta joulukuussa 2020.
Bayesilainen roskapostisuodatus
Bayesilainen roskapostisuodatus soveltaa Bayesin teoreemaa. Roskapostiin sovellettuna Bayesin teoreema toteaa, että todennäköisyys sille, että tietty viesti (olettaen että se sisältää tietyt sanat) on roskapostia, on yhtä suuri kuin todennäköisyys löytää kyseiset sanat mistä tahansa roskapostista kerrottuna todennäköisyydellä sille, että mikä tahansa viesti on roskapostia, jaettuna todennäköisyydellä sille, että kyseiset sanat esiintyvät missä tahansa sähköpostiviestissä:
Idiot Pilot
Idiot Pilot on vuonna 2003 perustettu, kaksijäseninen alternative rock/electronica/post-hardcore-yhtye Bellinghamista, Washingtonista Yhdysvalloista. Sen jäseniin kuuluvat Michael Harris ja Daniel Anderson, jotka aikaisemmin soittivat yhtyeessä Azero Cherry. Idiot Pilotilla on sopimus Reprise Records -levy-yhtiön kanssa.
Grand Est
Grand Est on yksi Ranskan 18 alueesta, jotka otettiin käyttöön vuoden 2016 alussa. Siihen yhdistettiin kolme aikaisempaa aluetta: Alsace, Champagne-Ardenne ja Lorraine. Alueen pääkaupunki on Strasbourg.
Luther Blissett
Luther Loide Blissett (s. 1. helmikuuta 1958) on Jamaikalla syntynyt englantilainen jalkapalloilija ja valmentaja. Blissett pelasi urallaan kärkipelaajana muun muassa Wafordissa ja AC Milanissa.
PECL
PECL-projekti toimi aluksi osana PEAR-projektia, mutta vuonna 2003 se erotettiin omaksi, itsenäiseksi kokonaisuudeksi.
Tasavirta
Tasavirta tarkoittaa sähkövirtaa, jonka suunta ei muutu toisin kuin vaihtovirralla. Tasavirta kulkee virtapiirissä koko ajan samansuuntaisesti. right|200px|thumb|Tämä useissa sähkölaitteissa tavattava symboli tarkoittaa, että laite joko vaatii tai tuottaa tasavirtaa Yleinen tasavirran lyhenne on DC. Tasavirrasta käytetään symbolia "=" tai symbolia, jossa ylhäällä on yhtenäinen viiva ja alhaalla katkoviiva "⎓" (vaihtovirrasta puolestaan aaltosymbolia "~").
Rannikkotykistörykmentti 2 (1919)
Historia
Rykmentti jaettiin 1. tammikuuta 1934, jolloin I patteristosta muodostettiin 2. erillinen rannikkopatteristo. Patteristosta oli kuitenkin jo 1. lokakuuta 1933 siirretty koulutusasioissa merivoimien komentajan alaiseksi.
Toinen vuosituhat
Toinen vuosituhat oli tuhannen vuoden ajanjakso, joka kesti matemaattisessa mielessä vuoden 1001 alusta vuoden 2000 loppuun. Usein yleiskielessä sanotaan vuosituhannen alkaneen ja päättyneen vuotta aikaisemmin.
Sazanami Iwaya
Sazanami Iwaya (1870 Tokio, Japani – 1933 Tokio, Japani) oli japanilainen kirjailija.
Kambodžan sisällissota
Tausta
Vuoden 1967 alussa levottomuudet alkoivat Băt Dâmbângin maakunnassa, Sâmlotin alueella. Maakunta oli tunnettu varallisuuden epätasaisesta jakautumisesta. Tammikuussa 1967 kyläläiset suuttuivat päätöksestä rakentaa sokeritehdas pakkolunastetuille maille, ja he hyökkäsivät veronkerääjien kimppuun. Paikalliset kommunistit todennäköisesti kannustivat heitä väkivaltaisuuksiin. Sihanouk oli tapahtuman käynnistyessä vierailulla Ranskassa, ja pääministeri Lon Nol vastasi kapinaan ankarasti. Kapinaa ei kuitenkaan onnistuttu tukahduttamaan, vaan se levisi pian Poŭthĭsătin, Kâmpóng Chhnăngin, Kâmpóng Chamin, Kâmpóng Spœn, Kâmpôtin ja Kâmpóng Thumin maakuntiin. Vuoden 1968 loppuun mennessä levottomuuksia oli jo 11:ssä maan 18 maakunnasta.
Laura Netzel
Netzel opiskeli pianonsoittoa Anton Ovenin ja Mauritz Gisikon johdolla ja laulua Julius Güntherin johdolla. Hän syventyi säveltämiseen Wilhelm Heintzen johdolla Saksassa ja Charles-Marie Widorin johdolla Ranskassa. Hän debytoi säveltäjänä vuonna 1874.
Ensimmäinen vuosituhat
Eurooppa
Vuosituhannen loppupuolella Euroopan politiikan painopisteet olivat katolisen kirkon keskuksessa Roomassa, josta käsin paavilla oli suuri valta kristittyihin kuninkaisiin, ja Bysantin pääkaupungissa Konstantinopolissa, joka oli ortodoksisen kirkon keskus.
The Infinite Steve Vai: An Anthology
The Infinite Steve Vai: An Anthology on kitaristi Steve Vain kokoelmalevy. Levy julkaistiin 2003.
Ensimmäinen vuosituhat
Aasia
Aasiassa voimakkaimpia valtioita oli Kiinassa, Intiassa, Japanissa ja Indokiinassa.
Nystars
Nystars Uusikaupunki on uusikaupunkilainen salibandyseura, joka on perustettu vuonna 2022, Kun  USB ja KaPa-65 yhdistyivät 1.6.2022 ja tuloksena muodostui Nystars Uusikaupunki. Uusi yhtenäinen isompi seura luotiin, jotta saataisiin Uudenkaupungin alueelle paremmat mahdollisuudet harrastaa salibandyä ja edetä lajin parissa. Nystarsilla on tulevalla eli 2022–2023 kaudella yli 300 lisenssipelaajaa. Suurin osa pelaajista on junioreita, mutta myös aikuistoimintaa löytyy eri tasoilta. Kaudella 2022-2023 miehet pelaa 3. divisioona ja naiset pelaa 1. divisioona.
Tō-ji
Tō-ji (, kirjaimellisesti ’itäinen temppeli’) on shingon-koulukunnan buddhalainen temppeli Kiotossa Japanissa. Temppelillä oli aiemmin läntinen vastineensa Sai-ji: nämä temppelit seisoivat Heian-kyōn portin, Rashōmonin, molemmilla puolilla. Tō-ji sijaitsee Minami-kun alueella Ōmiya- ja Kujō-katujen risteyskohdassa Kioton rautatieaseman eteläpuolella. Temppeli tunnetaan myös nimellä Kyō-ō-gokoku-ji.
Tō-jin 57 metriä korkea pagodi on Japanin korkein, ja Kioton symboli. Nykyinen Tokugawa Iemitsun Edo-kaudella rakennuttama pagodi on vuodelta 1643. Muita tärkeitä rakennuksia ovat Kōdō eli luentohalli, joka on 1600-luvulta. Hallissa on Kūkain pääkaupungin suojelemiseksi kehittämä veistosmandala (mikkyō), jota on pidetty Kūkain itsensä kaivertamana 800-luvun alussa. Veistokset ovat Japanin esoteerisen buddhalaisuuden vanhimmat. Kondō eli päähalli on vuorostaan rakennettu uudelleen vuonna 1606, ja siellä on Yakushi-kolminaisuutta esittäviä Momoyama-kauden patsaita. Temppelin pääportti on siirretty paikalle vuonna 1894 Higashiyaman alueella sijaitsevasta Sanjūsangen-dōn temppelistä.